# **ΕΛΛΗΝΙΚΗ ΔΗΜΟΚΡΑΤΙΑ**

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΟ ΔΙΑΥΓΕΙΑ

 **ΑΡΙΘΜ.ΠΡΩΤ: 21521**

##  Λιβαδειά 6 /11/2023

**ΑΠΟΣΠΑΣΜΑ**

Από το πρακτικό της αριθμ.2023-24ης Τακτικής Συνεδρίασης

του Δημοτικού Συμβουλίου Λεβαδέων

Αριθμός απόφασης  **238**

**ΘΕΜΑ** **: Έγκριση Πρωτοκόλλου Προσωρινής & Οριστικής Παραλαβής του έργου : «Κατασκευή στεγάστρου στο ΕΠΑΛ Λιβαδειάς**

Στη Λιβαδειά σήμερα την 1η Νοεμβρίου 2023, ημέρα Τετάρτη και ώρα 18:00 μ.μ , συνήλθε σε  **τακτική** συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις διατάξεις** της υπ΄αριθμ 488/2023 εγκυκλίου του ΥΠ.ΕΣ. (ΑΔΑ: 6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των Δήμων και ειδικότερα των διατάξεων του ν. 5013/2023 (Α΄12) (άρθρο 11) » και ύστερα από την από  **20991/27-10-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Απούσης της Προέδρου και του Αντιπροέδρου του Δημοτικού Συμβουλίου, χρέη Προέδρου ασκεί ο σύμβουλος του επιτυχόντος συνδυασμού που πλειοψήφησε κ. Καλογρηάς Αθανάσιος, ο οποίος κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 17 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 | Καράβα Χρυσοβαλάντου Βασιλική  |
|  |  Μητάς Αλέξανδρος (Απών από 8-14 ΘΗΔ) | 2  | Τσεσμετζής Εμμανουήλ  |
|  | Δήμου Ιωάννης  | 3  | Νταντούμη Ιωάννα |
|  | Αποστόλου Ιωάννης | 4  | Γιαννακόπουλος Βρασίδας  |
|  | Σάκκος Μάριος (απών από 1-14 Θ.Η.Δ) | 5  | Πούλου Γιώτα    |
|  | Μερτζάνης Κων/νος (απών από 10-14 ΘΗΔ) | 6  | Γαλανός Κων/νος |
|  |  Σαγιάννης Μιχαήλ  | 7  | Καράλης Χρήστος  |
|  | Καπλάνης Κων/νος  | 8  | Φορτώσης  Αθανάσιος   |
|  |  Τόλιας Δημήτριος   |  9 | Πούλος Ευάγγελος   |
|  |  Τζουβάρας Νικόλαος |  10 | Αρκουμάνης Πέτρος |
|  | Κοτσικώνας Επαμεινώνδας    | 11  | Μπράλιος Νικόλαος   |  |
|  | Γερονικολού Λαμπρινή  | 12  | Τσιφής Δημήτριος   |
|  | Aλεξίου Λουκάς     | 13  | Καλέα –Καρούζου Ανδρομάχη |
|  | Καραμάνης Δημήτριος  | 14  | Πλιακοστάμος Κων/νος  |
|  | Χέβα Αθανασία (Νάνσυ)  | 15  | Σπυρόπουλος Δημοσθένης |
|  | Τουμαράς Βασίλειος    | 16 | Παπαϊωάννου Λουκάς   |
|  | Κατής Χαράλαμπος   |  | Οι οποίοι δεν προσήλθαν |
|  |  |  | αν και κλήθηκαν νόμιμα |

 Στην συνεδρίαση ήταν απών ο προσκληθείς Δήμαρχος κ. Ταγκαλέγκας Ιωάννης .

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος ο ασκών χρέη Προέδρου 12ο θέμα της ημερήσιας διάταξης της υπ΄αριθμ. **20991/27-10-2023**  Πρόσκλησης έθεσε υπόψη των μελών του Δημοτικού Συμβουλίου το με αριθμ. πρωτ 20633/23-10-2023 έγγραφο της Δ/νσης Τεχνικών Υπηρεσιών του Δήμου στο οποίο αναφέρονται τα εξής:

**Α. ΙΣΤΟΡΙΚΟ ΕΡΓΟΥ**

**ΤΕΧΝΙΚΗ ΠΕΡΙΓΡΑΦΗ:**

Αντικείμενο του έργου είναι η κατασκευή του μεταλλικού στεγάστρου στον αύλειο χώρο του ΕΠΑΛ Λιβαδειάς, το οποίο βρίσκεται επί της οδού Δελφών και εντός του σχεδίου της πόλης της Λιβαδειάς. Η θέση του στεγάστρου ήταν αρχικά ανάμεσα σε δύο υφιστάμενα διώροφα κτήρια του σχολικού συγκροτήματος, δημιουργώντας έτσι έναν εκτεταμένο χώρο ο οποίος έδινε την δυνατότητα διενέργειας δραστηριοτήτων του σχολείου καθ’ όλη την διάρκεια του χρόνου ανεξαρτήτως καιρικών συνθηκών.

Με την υπ’ αριθμό 79/2021 απόφαση της Οικονομικής Επιτροπής του Δήμου Λεβαδέων και έπειτα από αίτημα του Διευθυντή του ΕΠΑΛ Λιβαδειάς (Αρ. Πρωτ. Εγγράφου4397/19-3-2021) εγκρίθηκε η αλλαγή της θέσης τοποθέτησης του στεγάστρου πάνω από το υφιστάμενο γήπεδο μπάσκετ που βρίσκεται ανατολικά του αύλειου χώρου του σχολείου.

Το έργο αποτελεί κοινή μεταλλική κατασκευή, με ελαφριά επικάλυψη από τραπεζοειδή μεταλλική λαμαρίνα, η οποία εδράζεται επί εσχάρας δικτυωτών δοκών και διαδοκίδων.

Οι φάσεις κατασκευής του φέροντος οργανισμού είναι:

* Εκσκαφή έως την προβλεπόμενη στάθμη -1,10, όπως φαίνεται στα σχέδια της μελέτης.
* Τοποθέτηση δομικού πλέγματος Τ 131 και διάστρωση σκυροδέματος καθαριότητας πάχους 10cm και ποιότητας C10/12.
* Τοποθέτηση οπλισμών θεμελίωσης.
* Σκυροδέτηση θεμελίωσης.
* Τοποθέτηση υποστυλωμάτων δοκών και διαδοκίδων δομικού χάλυβα.
* Επιχωμάτωση έως την προβλεπόμενη από την μελέτη στάθμη και καλή συμπύκνωση του υλικού επιχωμάτωσης προκειμένου να αποφευχθούν φαινόμενα καθίζησης στις πλάκες επί εδάφους.
* Τοποθέτηση τραπεζοειδούς φύλλου λαμαρίνας, και στήριξή της με τυποποιημένα στηρίγματα, όπως προβλέπεται από τον κατασκευαστή.

**ΜΕΛΕΤΗ - ΔΗΜΟΠΡΑΣΙΑ:**

* Με την υπ’ αριθμό 412/2019 απόφαση του Δημοτικού Συμβουλίου του Δήμου Λεβαδέων ψηφίστηκε και εγκρίθηκε ο Προϋπολογισμός του Δήμου Λεβαδέων έτους 2020 και επικυρώθηκε με την υπ’ αριθμό οικ.1939/228240/2019/2020 απόφαση του Συντονιστή Αποκεντρωμένης Θεσσαλίας – Στερεάς Ελλάδας.
* Με το υπ’ αριθμό 8131/10-4-2019 έγγραφο του Δήμου Λεβαδέων προς την Γενική Γραμματεία Αθλητισμού αιτήθηκε η χρηματοδότηση από το ΠΔΕ του έργου «Κατασκευή στεγάστρου στο ΕΠΑΛ Λιβαδειάς» προϋπολογισμού 62.000,00€ με ΦΠΑ.
* Με την υπ’ αριθμό 63949/18-6-2019 απόφαση του Υπουργού Οικονομίας και Ανάπτυξης εγκρίθηκε η χρηματοδότηση του εν λόγω έργου με Κωδικό Ενάριθμο 2019ΣΕ01600004.
* Με την υπ’ αριθμό 29/2019 τεχνική μελέτη του έργου, προϋπολογισμού 62.000,00€ με ΦΠΑ 24%, συντάχθηκε από την Τεχνική Υπηρεσία του Δήμου Λεβαδέων μαζί με όλα τα τεύχη και σχέδια που την συνοδεύουν.
* Με την υπ΄ αριθμό 396/2019 απόφαση του Δημοτικού Συμβουλίου εγκρίθηκε η υπ΄ αριθμό 29/2019 μελέτη της Τεχνικής Υπηρεσίας.
* Με την υπ’ αριθμό 27/2020 απόφαση της Οικονομικής Επιτροπής εγκρίθηκε η διενέργεια συνοπτικού διαγωνισμού και καταρτίστηκαν οι όροι διακήρυξης σύναψης δημόσιας σύμβασης του έργου.
* Η ανάρτηση της Διακήρυξης στο ΚΗΜΔΗΣ έγινε με αριθμό 20PROC006358236 2020-02-28
* Με την υπ΄ αριθμό 53/2020 Απόφαση της Οικονομικής Επιτροπής συγκροτήθηκε η Επιτροπή Διεξαγωγής Διαγωνισμών.
* Με το Πρακτικό 1 της Επιτροπής Διαγωνισμού, αυτή εισηγείται την ανάθεση της σύμβασης στον Οικονομικό Φορέα Στάικο Γ. Νικόλαο που προσέφερε μέση έκπτωση 33,00% (σύνολο δαπάνης κατά την προσφορά 41.540,01€ με ΦΠΑ).
* Με την απόφαση 66/2020 της Οικονομικής Επιτροπής εγκρίθηκε το Πρακτικό I του Διαγωνισμού του έργου με το σύστημα δημοπρασίας «επί μέρους ποσοστά έκπτωσης για κάθε ομάδα τιμών ομοειδών εργασιών του τιμολογίου» άρθρο 95 παρ.2(α) του Ν. 4412/2016, για την ανάδειξη αναδόχου του έργου της επικεφαλίδας.
* Με το υπ αριθμό 7007/13.4.2020 έγγραφο γνωστοποιήθηκε η υπ’ αριθμό 66/2020 απόφαση της Οικονομικής Επιτροπής περί έγκρισης Πρακτικού στους οικονομικούς φορείς που έδωσαν προσφορά.
* Με το υπ΄ αριθμό 7435/24.4.2020 έγγραφο της Υπηρεσίας προς τον προσωρινό μειοδότη ζητήθηκε η υποβολή των δικαιολογητικών του άρθρου 23.2-23.10 της Διακήρυξης.
* Με την απόφαση 129/2020 της Οικονομικής Επιτροπής εγκρίθηκε το Πρακτικό II του Διαγωνισμού του έργου και κατακυρώθηκε το αποτέλεσμα της διενεργήσας δημοπρασίας στον Οικονομικό Φορέα Στάικο Γ. Νικόλαο που προσέφερε μέση έκπτωση 33,00% (σύνολο δαπάνης κατά την προσφορά 41.540,01€ με ΦΠΑ).
* Με το υπ΄ αριθμό 11436/18-6-2020 έγγραφο της υπηρεσίας κοινοποιήθηκε η υπ΄ αριθμό 129/2020 απόφαση της Οικονομικής Επιτροπής στους συμμετέχοντες στο διαγωνισμό πλην του προσωρινού μειοδότη.
* Με το υπ΄ αριθμό 12359/29.6.2020 έγγραφο προσκλήθηκε ο Οικονομικός Φορέας Στάικος Γ. Νικόλαος για την υπογραφή της σύμβασης.
* Κατατέθη η υπ΄ αριθμό e-79188/6.7.2020 εγγυητική επιστολή καλής εκτέλεσης του ΤΜΕΔΕ ποσού 1.675,00€.
* Με το υπ΄ αριθμό 67343/17-7-2020 έγγραφο βεβαιώθηκε η εγκυρότητας της παραπάνω Εγγυητικής Επιστολής καλής εκτέλεσης
* Με το υπ΄ αριθμό 14048/20.7.2020 έγγραφο υπογράφθηκε η σύμβαση μετά του Δήμου Λεβαδέων και του Οικονομικού Φορέα Στάικου Γ. Νικόλαου με χρονοδιάγραμμα υλοποίησης του έργου δέκα (10) μήνες από την υπογραφή της σύμβασης.
* Με την υπ’ αριθμό 79/23-3-2021 Απόφαση της Οικονομικής Επιτροπής του Δήμου Λεβαδέων επικαιροποιήθηκε η υπ’ αριθμό 29/2019 Τεχνική Μελέτη του έργου, ως προς τη χωροθέτηση του νέου στεγάστρου στον ακάλυπτο χώρο της βορειοανατολικής πλευράς του προαύλιου χώρου των συστεγασμένων σχολικών μονάδων του 1ου Ημερησίου ΕΠΑΛ Λιβαδειάς.
* Με την υπ’ αριθμό 107/2021 απόφαση της Οικονομικής Επιτροπής του Δήμου Λεβαδέων εγκρίθηκε η 1η παράταση προθεσμίας εκτέλεσης εργασιών του έργου μέχρι τις 10-9-2021.
* Με την υπ’ αριθμό 317/2021 απόφαση της Οικονομικής Επιτροπής του Δήμου Λεβαδέων εγκρίθηκε η 2η παράταση προθεσμίας εκτέλεσης εργασιών του έργου μέχρι τις 31-3-2022.
* Το εν λόγω έργο έχει περαιωθεί εμπρόθεσμα στις 28/3/2022 με το υπ. αρ. 5511/4-4-2022 έγγραφο της υπηρεσίας(Βεβαίωση Περάτωσης Εργασιών

**ΑΝΑΚΕΦΑΛΑΙΩΤΙΚΟΙ ΠΙΝΑΚΕΣ:**

* Με την υπ’ αριθμό 157/2021 απόφαση της Οικονομικής Επιτροπής του Δήμου Λεβαδέων εγκρίθηκε ο 1ος Ανακεφαλαιωτικός Πίνακας Εργασιών και το 1ο Π.Κ.Τ.Μ.Ν.Ε. που τον συνοδεύει συνολικού ποσού 41.540,01€, ήτοι σε ισοζύγιο με την Αρχική Σύμβαση του έργου.
* Με την υπ’ αριθμό 373/2021 απόφαση της Οικονομικής Επιτροπής του Δήμου Λεβαδέων εγκρίθηκε ο 2ος Ανακεφαλαιωτικός Πίνακας Εργασιών συνολικού ποσού 41.540,01€, ήτοι σε ισοζύγιο με την Αρχική Σύμβαση του έργου καθώς και η 1η Συμπληρωματική Σύμβαση Εργασιών «Ήσσονος Σημασίας» συνολικού ποσού 6.230,99€ που αναλογεί σε υπέρβαση 15% της Αρχικής Σύμβασης.
* Με την υπ’ αριθμό 98/2022 απόφαση της Οικονομικής Επιτροπής του Δήμου Λεβαδέων εγκρίθηκε ο 3ος Ανακεφαλαιωτικός Πίνακας Εργασιών συνολικού ποσού 41.540,01€, ήτοι σε ισοζύγιο με την Αρχική Σύμβαση του έργου καθώς και η 1η Συμπληρωματική Σύμβαση Εργασιών «Ήσσονος Σημασίας» συνολικού ποσού 6.230,99€ που αναλογεί σε υπέρβαση 15% της Αρχικής Σύμβασης.
* Με την υπ’ αριθμό 98/2023 απόφαση του Δημοτικού Συμβουλίου του Δήμου Λεβαδέων εγκρίθηκε ο 4ος Ανακεφαλαιωτικός Πίνακας Εργασιών συνολικού ποσού 53.990,81€, ο οποίος διαχωρίζεται στην αρχική σύμβαση ποσού 47.392,96€ παρουσιάζοντας αύξηση κατά 5.852,95€ σε σχέση με την συνολική δαπάνη της αρχικής Σύμβασης του έργου (αύξηση που οφείλεται αποκλειστικά στην αύξηση του ποσού των αναθεωρήσεων του έργου) καθώς και στην 1η Συμπληρωματική Σύμβαση Εργασιών «Ήσσονος Σημασίας» συνολικού ποσού 6.597,85€ παρουσιάζοντας αύξηση κατά 366,86€ σε σχέση με την συνολική δαπάνη της αρχικής 1ης Σ.Σ.Ε. του έργου (αύξηση που οφείλεται αποκλειστικά στην αύξηση του ποσού των αναθεωρήσεων του έργου και θα καλυφθεί από υπόλοιπα ΤΑΠ για Επενδύσεις).

**ΔΑΠΑΝΗ ΤΟΥ ΕΡΓΟΥ:**

Κατά τη διάρκεια της εκτέλεσης των εργασιών συντάχθηκε ο 4ος ΑΠΕ - Τακτοποιητικός.

Η τελική δαπάνη του 4ου ΑΠΕ ανήλθε:

για εργασίες 28.248,98Ευρώ

για Γ.Ε.&Ο.Ε. 5.084,82Ευρώ

για Αναθεώρηση 4.886,33Ευρώ

για Φ.Π.Α. 9.172,83Ευρώ

συνολικά **47.392,96Ευρώ**

Η τελική δαπάνη της 1ης Σ.Σ.Ε. ανήλθε:

για εργασίες 4.258,47Ευρώ

για Γ.Ε.&Ο.Ε. 766,52Ευρώ

για Αναθεώρηση 295,86Ευρώ

για Φ.Π.Α. 1.277,00Ευρώ

συνολικά **6.597,85Ευρώ**

**ΠΕΡΑΙΩΣΗ ΤΟΥ ΕΡΓΟΥ:**

Η συμβατική έναρξη των εργασιών έγινε στις 20/7/2020 με συμβατική προθεσμία δέκα (10) μήνες ήτοι μέχρι τις 20/5/2021.

Με την υπ’ αριθμό 107/2021 απόφαση της Οικονομικής Επιτροπής του Δήμου Λεβαδέων εγκρίθηκε η 1η παράταση προθεσμίας εκτέλεσης εργασιών του έργου μέχρι τις 10-9-2021.

Με την υπ’ αριθμό 317/2021 απόφαση της Οικονομικής Επιτροπής του Δήμου Λεβαδέων εγκρίθηκε η 2η παράταση προθεσμίας εκτέλεσης εργασιών του έργου μέχρι τις 31-3-2022.

Το εν λόγω έργο έχει περαιωθεί εμπρόθεσμα στις 28/3/2022 με το υπ. αρ. 5511/4-4-2022 έγγραφο της υπηρεσίας(Βεβαίωση Περάτωσης Εργασιών).

Σε γνώση των ανωτέρω, η Επιτροπή προέβη στην Προσωρινή & Οριστική Παραλαβή του έργου και συνέταξε και υπέγραψε το εν λόγω Πρωτόκολλο Προσωρινής & Οριστικής Παραλαβής του έργου : «**ΚΑΤΑΣΚΕΥΗ ΣΤΕΓΑΣΤΡΟΥ ΣΤΟ ΕΠΑΛ ΛΙΒΑΔΕΙΑΣ**» **στις Εννέα Ιουνίου2023 (09.06.2023)**

**Β. ΠΑΡΑΤΗΡΗΣΕΙΣ ΕΠΙΤΡΟΠΗΣ ΠΑΡΑΛΑΒΗΣ:**

Υπόψη της επιτροπής παραλαβής τέθηκε η από 12/4/2022 εγκεκριμένη από την Υπηρεσία Τελική Επιμέτρηση.

Έλαβε επίσης υπόψη το γεγονός ότι εξέπνευσε ο προσωρινός και οριστικός χρόνος εγγύησης του έργου.

**ΠΟΣΟΤΙΚΗ ΠΑΡΑΛΑΒΗ:**

Η επιτροπή παραλαβής, αφού έλεγξε ποσοτικά κατά το εφικτό, ήτοι σποραδικά και δειγματοληπτικά, τις εργασίες με τιμές μονάδος του παρόντος σύμφωνα με την τεχνική περιγραφή και τα σχέδια της μελέτης παραλαμβάνει τις εργασίες όπως αναγράφονται στο παρόν και αναφέρονται στην τελική επιμέτρηση του έργου και έχουν περιληφθεί στις αναλυτικές επιμετρήσεις και τα σχετικά Πρωτόκολλα Παραλαβής Αφανών Εργασιών.

**ΕΚΤΕΛΕΣΘΕΙΣΕΣ ΕΡΓΑΣΙΕΣ:**

Οι εκτελεσθείσες εργασίες σύμφωνα με τα εγκεκριμένα Πρωτόκολλα Αφανών Εργασιών και Αναλυτικές Επιμετρήσεις, καθώς και με την Τελική Επιμέτρηση επί της οποίας δεν διαπιστώθηκε ανάγκη διορθώσεων με βάση τον έλεγχο των ποσοτήτων που μπόρεσε και πραγματοποίησε η επιτροπή, είναι ως αναγράφονται στον παρακάτω πίνακα.

**ΠΟΙΟΤΙΚΗ ΠΑΡΑΛΑΒΗ:**

Η επιτροπή παραλαβής έπειτα από μακροσκοπικό έλεγχο της όλης κατασκευής, διαπίστωσε ότι η ποιότητα των εργασιών είναι καλή και ότι οι εργασίες διατηρούνται σε καλή κατάσταση παραλαμβάνει δε τις εργασίες ποιοτικά.

**ΧΡΟΝΟΣ ΕΓΓΥΗΣΗΣ:**

 Το εν λόγω έργο έχει περαιωθεί εμπρόθεσμα στις 28/3/2022 με το υπ’ αριθμό 5511/4-4-2022 έγγραφο της υπηρεσίας, (Βεβαίωση Περάτωσης Εργασιών της Διευθύνουσας Υπηρεσίας).

Σύμφωνα με την Ε.Σ.Υ. ο χρόνος εγγύησης ορίζεται σε δέκα πέντε (15) μήνες από την ημερομηνία βεβαίωσης περαίωσης εργασιών. Ως εκ τούτου έχει παρέλθει ο χρόνος εγγύησης και η παρούσα παραλαβή θεωρείται **Οριστική**.

Λοιπές παρατηρήσεις: Οι υπ’ όψη εργασίες ύστερα από μακροσκοπικό έλεγχο, διαπιστώθηκε ότι εκτελέστηκαν έντεχνα και σύμφωνα με τις απαιτήσεις της εγκεκριμένης μελέτης του έργου.

Κατόπιν όλων των ανωτέρω καλούνται τα μέλη του Δημοτικού Συμβουλίου του Δήμου Λεβαδέων να αποφασίσουν για την έγκριση του Πρωτοκόλλου Προσωρινής & Οριστικής Παραλαβής του έργου :« **ΚΑΤΑΣΚΕΥΗ ΣΤΕΓΑΣΤΡΟΥ ΣΤΟ ΕΠΑΛ ΛΙΒΑΔΕΙΑΣ**» , όπως προβλέπεται από τον νόμο, *(συνδυασμός των διατάξεων του Ν. 3669/2008 άρθρο 75, Π.Δ. 609/1985, άρθρο 53 παράγραφος 1, Π.Δ. 171/1987 άρθρο 16 και του Ν. 2229/1994 άρθρο 2 παράγραφος 17 και τις διατάξεις των άρθρων 170 και 172 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136 και της 131/2023 Εγκυκλίου του ΥΠ. ΕΣ. “ Γνωστοποίηση των διατάξεων του Ν.5013/2023 (Α’ 12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας”) ) .*

 Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* Τις διατάξεις της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦ46ΜΤΛ6-ΟΘΨ) «Γνωστοποίηση διατάξεων του Ν.5013/2023 (ΦΕΚ 12/Α/19-1-2023) για τη συμμόρφωση με την αριθμ.2377/2022 απόφαση της Ολομέλειας του Συμβουλίου της Επικρατείας»
* Το υπ το υπ΄αριθμ 20633/23-10-2023 έγγραφο της Δ/νσης Τεχνικών Υπηρεσιών του Δήμου
* τις διατάξεις του άρθρου 75 του Ν.3669/2008
* τις διατάξεις το άρθρο 16 του ΠΔ 171/1987 που αναδιατυπώθηκαν με το άρθρο 61 του Ν.4257/14
* τις διατάξεις του άρθρου 53 παράγραφος 1 Π.Δ. 609/1985,
* τις διατάξεις του άρθρου 2 παράγραφος 17 του Ν. 2229/1994 και των άρθρων 170 και 171 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136
* Την υπ΄αριθμ.99/2023 Απόφαση του Δημοτικού Συμβουλίου (ΑΔΑ 6Β9ΩΩΛΗ-Π1Ι)
* το υπ. αρ. 5511/4-4-2022 έγγραφο της ΤΥΔΛ (Βεβαίωση Περάτωσης Εργασιών)
* Το από 9-6-2023 Πρωτόκολλο Προσωρινής & Οριστικής παραλαβής το οποίο είχε διανεμηθεί
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

 **Εγκρίνει** το από 9-6-2023 Πρωτόκολλο Προσωρινής και Οριστικής Παραλαβής του έργου

**«Κατασκευή στεγάστρου στο ΕΠΑΛ Λιβαδειάς»**  που παρέλαβε η επιτροπή που έχει ορισθεί με την 99/2023 Απόφασή του (ΑΔΑ 6Β9ΩΩΛΗ-Π1Ι).

**Η παρούσα απόφαση πήρε τον αριθμό 238/2023**

**Ο ασκών χρέη Προέδρου του Δ.Σ.**

**Αθανάσιος Καλογρηάς**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Δήμου Ιωάννης  |  Λιβαδειά αυθημερόν  |
| 2 |  | Αποστόλου Ιωάννης |  Ο Δήμαρχος Λεβαδέων |
| 3 |  | Σαγιάννης Μιχαήλ  |  |
| 4 |  | Καπλάνης Κων/νος |   |
| 5 |  | Τόλιας Δημήτριος |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 |  | Τζουβάρας Νικόλαος |   |
| 7 |  |  Κοτσικώνας Επαμεινώνδας |   |
| 8 |  | Γερονικολού Λαμπρινή |   |
| 9 |  | Αλεξίου Λουκάς |   |
| 10 |  | Καραμάνης Δημήτριος |   |
| 11 |  | Χέβα Αθανασία |  |
| 12 |  | Τουμαράς Βασίλειος |  |
|  13 |  | Κατής Χαράλαμπος |  |